CLINIC® TF

**SREDSTVO ZA ZAŠTITU BILJA – HERBICID**

**Sastav:**

**Aktivna materija:**

Glifosat ........................................................................... 360 g/l (30,8 % w/w)

CAS br.: 1071-83-6

u obliku

Glifosat IPA-so ................................................................ 486 g/l (41,5 % w/w)

CAS br.: 38641-94-0

**Koncentrovani rastvor (SL).**

**Primena: CLINIC® TF SL** je neselektivni sistemični herbicid širokog spektra delovanja, namenjen za

**suzbijanje jednogodišnjih i višegodišnjih travnih i širokolisnih korova u zasadima jabuke, kruške,**

**višnje, šljive, kajsije, masline I vinove loze, na strništima i nepoljoprivrednim površinama.**

**PRE UPOTREBE SREDSTVA ZA ZAŠTITU BILJA OBAVEZNO PROČITATI ETIKETU I PRATEĆE**

**UPUTSTVO ZA PRIMENU!**

 

**Reč upozorenja:** (nema)

Toksično po živi svet u vodi sa dugotrajnim posledicama.

Pridržavati se uputstva za upotrebu, da bi se izbegli rizici po zdravlje ljudi i životnu sredinu

Izbegavati ispuštanje/oslobađanje u životnu sredinu.Sakupiti prosuti sadržaj. Odlaganje sadržaja/ambalaže u kntejnere za odlaganje opasnog otpada.

Sprečiti zagađenje voda sredstvom za zaštitu bilja ili njegovom ambalažom. Uređaje za primenu sredstva za zaštitu bilja ne čistiti u blizini površinskih voda. Sprečiti zagađenje odvodnih kanala sa poljoprivrednih površina i puteva. Posle primene sredstva za zaštitu bilja oprati zaštitnu odeću.

**Dozvola za promet:** Ministarstvo poljoprivrede, šumarstva i vodoprivrede Republike Srbije,

Uprava za zaštitu bilja broj: 321-01-1139/2012-11 od 17.06.2013. godine sa svim važećim izmenama i dopunama.

**Proizvođač:** Nufarm GmbH & Co KG, St.-Peter-Str. 25, 4021 Linz, Austrija

**Zastupnik:** Nuseed Serbia d.o.o., Atar 102, 21241 Kać, tel.: 021/621 0667

**Distributer:** NS agro ing d.o.o., Bulevar Oslobođenja 38, 21000 Novi Sad, Tel. 021/662-46-51

**Datum proizvodnje i broj šarže:** Mašinski utisnuti na pakovanju.

**Rok upotrebe:** 2 godine od datuma proizvodnje kod pravilnog skladištenja u originalnoj zatvorenoj I neoštećenoj ambalaži.

**Neto količina: 20 L**

**UPUTSTVO ZA PRIMENU**

**Način delovanja:** Sistemični herbicid širokog spektra delovanja.Kontaktni, translokacioni i nerezidualni herbicid. Inhibitor likopen ciklaze.

Klasifikacija rezistentnosti (HRAC): G.

**Primena: CLINIC® TF**je sredstvo za zaštitu bilja – neselektivni sistemični herbicid širokog spektra delovanja, **za suzbijanje jednogodišnjih i višegodišnjih travnih i širokolisnih korova:**

- u voćnjacima i vinogradima isključivo viših uzgojnih oblika (jabuka,kruška,šljiva, višnja, breskva, kajsija i malina) u količinama:

а) 2 - 4 l/ha (20-40 ml u 2-4 l vode na 100 m2) za suzbijanje jednogodišnjih korova;

b) 4 - 8 l/ha (40-80 ml u 2-4 l vode na 100 m2) za suzbijanje višegodišnjih korova;

c) 8 - 12 l/ha (80-120 ml u 2-4 l vode na 100 m2) za suzbijanje višegodišnjih korova s izrazito dubokim korenom i rizomima, u vreme pune vegetacije.

-tretiranje strništa 3-10 l/ha (40-80 ml u 2-4 l vode na 100 m2)

-na neobrađenim površinama i na nepoljoprivrednim površinama kao totalni herbicid, primenom u vreme pune vegetacije korova (u fazi intenzivnog rasta do pune faze cvetanja), u količini 3-12 l/ha (30-120 ml u 2-4 l vode na 100 m2).

*U zavisnosti od vrste korova i površina na kojima se primenjuje preparat uz utrošak većih količina vode (200-400 l/ha) tretiranje se vrši u količini:*

**-2-3 l/ha** (20-30 ml na 100 m2 u 2-4 l vode na 100 m2 ) za vrste iz roda Avena, Bromus, Setaria, tretiranjem u fazi intenzivnog rasta;

**-2-4 l/ha** (20-40 ml na 100 m2 u 2-4 l vode na 100 m2) za sledeće vrste: Digitaria spp., Echinochloa crus-galli, Lolium spp., Poa spp., Abutilon theophrasti, Amaranthus spp., Ambrosia artemisifolia, Calistegia sepium, Capsella bursa pastoris, Chenopodium spp., Galisonga parviflora, Galium aparine, Plantago spp., Polygonum spp., Senecio vulgaris, Sinapis arvensis, Sonchus asper, S. oleraceus, Stachys annua, Stellaria media, Thlaspi arvense, Veronica spp., Vicia spp., Viola arvensis, tretiranjem u fazi intenzivnog rasta;

**-3-4 l/ha** (30-40 ml na 100 m2u 2-4 l vode na 100 m2) za sledeće vrste: Panicum spp., Festuca spp., Lepidium draba, Datura stramonium, Solanum nigrum, Sonchus arvensis,Cardaria draba, Xanthium spp., tretiranjem u fazi intenzivnog rasta, a za Agropyrum repens, tretiranjem pred cvetanje i u fazi cvetanja;

**-3,5-5 l/ha** (35-50 ml na 100 m2 u 2-4 l vode na 100 m2) za Sorghum halepense iz rizoma, tretiranjem od 40-50 cm visine pa do faze metličenja;

**-4-6 l/ha** (40-60 ml na 100 m2 u 2-4 l vode na 100 m2) za Aegopodium podagraria, tretiranjem u fazi cvetanja i Artemisia vulgaris, Arcticum spp., Cirsium arvense, Euphorbia spp., Lathyrus tuberosus, Mentha spp., Potentila reptans, Ranunculus repens, Rumex spp., Taraxacum officinale, Tussilago farfara, Urtica spp., tretiranjem u fazi intenzivnog rasta do početka cvetanja;

**-6-8 l/ha** (60-80 ml na 100 m2 u 2-4 l vode na 100 m2) za Convolvulus arvensis (tretiranjem u fazi cvetanja), Cynodon dactylon (tretiranjem kada je korov 15-20 cm visine do početka klasanja), Rubus spp. (tretiranjem u vreme nedozorelih plodova), Erigeron canadensis, Cyperus rotundus, Phragmites communis, Typha spp. (tretiranjem u fazi intenzivnog rasta do početka cvetanja);

**-8-12 l/h**a (80-120 ml na 100 m2 u 2-4 l vode na 100 m2) za Equisetum arvense, tretiranjem u fazi intenzivnog rasta do početka cvetanja.

 *U zavisnosti od vrste korova i površina na kojima se primenjuje preparat uz utrošak malih količina vode (100-200 l/ha), tretiranje se vrši*: u zasadima jabuke, kruške i vinove loze visokih uzgojnih oblika, pre pripreme zemljišta za setvu okopavina (kukuruz, suncokret, soja, krompir) za suzbijanje: **Agropyrum repens, 2-3 l/ha** (20-30 ml na 100 m2 u 1-2 l vode na 100 m2), tretiranjem kada je korov visine 10-25 cm, **Cirsicum arvense, 3-4 l/ha** (30-40 ml na 100 m2 u 1-2 l vode na 100 m2), tretiranjem kada je korov visine 15-25 cm, u zasadima jabuke, kruške i vinove loze visokih uzgojnih oblika, za suzbijanje: - **Convolvulus arvensis 5-6 l/ha** (50-60 ml na 100 m2 u 1-2 l vode na 100 m2), tretiranjem kada je korov visine 20-40 cm,- **Sorghum halepense iz rizoma 3 l/ha** (30 ml na 100 m2 u 1-2 l vode na 100 m2), tretiranjem kada je korov visine 15-30 cm, pre pripreme zemljišta za setvu okopavina (kukuruz, suncokret, soja, krompir), **za suzbijanje jednogodišnjih travnih i širokolisnih korova 1,5-2 l/ha** (15-20 ml na 100 m2u 1-2 l vode na 100 m2), kada su korovi visine 10-15 cm.

**Način primene:** Folijarno, sa zemlje, prskanjem i orošavanjem, traktorskim i leđnim prskalicama.

**Maksimalni broj tretiranja:** Dva puta u toku godine, na istoj površini.

**Tretiranje iz vazduhoplova:** Nije dozvoljeno.

**Napomene:**

• Manje količine sredstva se primenjuju pri slabijem intenzitetu zakorovljenosti,ranijim fazama porasta korova, povoljnijim vremenskim uslovima i sa manjim količinama vode.

• Veće količine sredstva se primenjuju pri jačem intenzitetu zakorovljenosti, kasnijim fazama porasta korova, nepovoljnim vremenskim uslovima i sa većim količinama vode.

• Na tretiranim površinama zabranjena je ispaša mlečne stoke i korišćenje osušene trave za njenu ishranu.

• Ispaša ostale stoke i korišćenje osušene trave za njenu ishranu jemmoguća nakon 7 dana od primene.

• Ne sme se koristiti za uništavanje cime krompira.

• Ne sme se primenjivati u zasadima voća i vinove loze mlađim od 4 godine.

• Prilikom tretiranja sredstvo ne sme dospeti na zelene delove voća i vinove loze.

• Tretirana površina strništa se ne sme obrađivati najmanje 7 dana od dana primene.

• Zabranjena je primena sredstva za zaštitu bilja **CLINIC® TF** u vodozaštitnim zonama za izvorišta voda i vodosnabdevanje stanovništva.

**Mešanje sa drugim sredstvima za zaštitu bilja:**

• Kompatibilnost (mogućnost mešanja): Može se mešati sa sredstvima na bazi dikambe.

• Nekompatibilnost (nemogućnost mešanja): Ne sme se mešati sa sredstvima iz grupe: uree, triazini, bipiridili, fenoksi-karbonske kiseline.

**Karenca:** 35 dana za voće i vinovu lozu.

**Negativno delovanje sredstva za zaštitu bilja:**

• Na biljke (fitotoksičnost): Prilikom tretiranja treba sprečiti zanošenje kapi na susedne useve i zasade i dospevanje sredstva na zelene delove voća i vinove loze.

• Na vodene organizme (otrovnost): Toksično po vodene organizme, može izazvati dugotrajne štetene efekte u vodenoj životnoj sredini.

• Na vode (kontaminacija): Prilikom tretiranja treba poštovati vodozaštitne zone i sprečiti kontaminaciju voda (vodotoka, jezera, izvorišta

vodosnabdevanja) i kanalizacione mreže, tretirajući najmanje 20 m udaljeno od njih.

**Priprema sredstva za upotrebu:** Pre primene proveriti da li je oprema za prskanje čista i ispravna. Izvršiti kalibraciju uređaja koja mora biti precizna kako bi preostalo što manje radnog rastvora. Rezervoar uređaja napuniti do polovine vodom i započeti sa mešanjem. Zatim dodati odmerenu količinu sredstva, prethodno rastvorenu u manjoj količini vode. Dopuniti rezervoar sa vodom, sve uz neprekidno mešanje.

**Postupak čišćenja uređaja za primenu:** Po završenom tretiranju uključuje se sistem za kontinuirano čišćenje prskalice, izvrši pranje i tako razređenim radnim rastvorom isprska se deo tretirane parcele. Kod prskalica koje ne poseduju ovaj sistem neophodno je uključiti rezervoar sa čistom vodom za pranje koja ima min. 10 % zapremine

rezervoara. 1⁄3 količine vode se ubacuje u prskalicu pod pritiskom, izvrši pranje i tako razređenim radnim rastvorom isprska se deo tretirane parcele. Sa preostalom količinom vode sprovode se još dva pranja pri čemu se moraju očistiti svi filteri i isprati svi vodovi na prskalici.

**Maksimalno dozvoljena količina ostataka (MDK):** U skladu sa propisom kojim se uređuju maksimalno dozvoljene količine ostataka u hrani i hrani za životinje i o hrani i hrani za životinje za koje se utvrđuju maksimalno dozvoljene količine ostataka sredstava za zaštitu bilja.

**Zaštitna oprema i preventivne mere:** Pri radu sa sredstvom **CLINIC® TF** treba se pridržavati opštih mera higijensko-tehničke zaštite. Preporučuje se korišćenje zaštitnog odela, rukavica, naočarai/ili štitnika za lice (sprečiti kontakt sa kožom i sluznicama). Za vreme rada ne sme se jesti, piti, niti pušiti. Posle završetka rada, ruke i lice dobro oprati, i istuširati se. Radno odelo pre ponovne upotrebe oprati.

**Simptomi i znaci trovanja:** U slučaju trovanja mogu se javiti sledeći simptomi: bolovi u grlu, disfagija, muka, povraćanje, diareja, bolovi u stomaku, a u teškim slučajevima (namerna trovanja) mogu se javiti i oralne ulceracije, pulmonalna disfunkcija, oštećenje bubrega, hipotenzija, koma. Deluje nadražajno na kožu, sluznice i centralni nervni sistem.

**Prva pomoć:**

U slučaju havarije evakuisati prisutne i izvršiti trenutni prekid daljeg unošenja otrova u organizam kontaminiranih osoba po dole datim uputstvima:

**Opšte mere:** Prilikom sumnje u trovanje potražiti pomoć lekara i pokazati mu ambalažu ili etiketu sa uputstvom za primenu.

**U slučaju udisanja:** U slučaju inhalacionog trovanja, kontaminiranog izneti na svež vazduh i ukoliko ima problem sa disanjem, primeniti veštačko disanje. Odmah zatražiti pomoć lekara.

**U slučaju kontakta sa očima:** Palcem i kažiprstom otvoriti očni kapak i oči temeljno ispirati vodom, tokom najmanje 15 minuta. Ukoliko je došlo do nadražaja posavetovati se sa lekarom.

**U slučaju kontakta sa kožom:** Odmah isprati sa dosta vode i sapuna sve zahvaćene delove kože. Skinuti svu kontaminiranu odeću i obuću. Ukoliko je došlo do nadražaja posavetovati se sa lekarom.

**U slučaju gutanja:** U slučaju ingestije zatrovanom isprati usta vodom i dati da popije 2-3 čaše vode u toku 10 minuta i odmah se obratiti lekaru i pokazati ambalažu ili etiketu sa uputstvom za primenu.

**Neophodna zdravstvena pomoć / Antidot:** Za sredstvo **CLINIC® TF** ne postoji specifičan antidot. Terapija je simptomatska. Akose proguta, uraditi lavažu želuca.

**U slučaju eventualnih trovanja, za bliža uputstva o načinu lečenja konsultovati Nacionalni centar za kontrolu trovanja VMA, Crnotravska 17, Beograd na telefone (011) 3608-440 i 3672-187.**

**Uputstvo za postupanje u slučaju nenamernog prolivanja:**

U slučaju nezgode koristimo svu propisanu opremu!

U zatvorenom prostoru: Na mestu gde je prosuto sredstvo staviti absorpciono sredstvo (pesak, zemlju ili piljevinu). Oštećenu ambalažu zajedno sa apsorpcionim sredstvom stavljamo u za to posebno naznačeno mesto, gde se odlaže toksični otpad. Kontaminiranu površinu prebrisati vlažnom krpom ili oprati vodom i deterdžentom, vodeći računa da ne dođe do kontaminacije površinskih i/ili podzemnih voda i kanalizacije.

Pri nesreći pri prevozu: Osiguramo mesto nesreće, na nju upozorimo ostale učesnike u saobraćaju i o događaju obavestimo najbližu stanicu policije. Postupamo isto kao u zatvorenom prostoru.

U slučaju požara: Gasimo raspršenom vodom, suvim prahom, penom, ugljen dioksidom (CO2). Pri sagorevanju razvijaju se otrovni gasovi zato pri gašenju nositi zaštitnu masku i nositi zaštitno odelo.

**Higijena životne sredine i uništavanje ambalaže:** Ne prskati po jakoj vrućini niti po vetru. Prazna ambalaža i ostaci sredstva ne smeju dospeti u tlo niti u vodu, niti se smeju zakopati u zemlju. Ispražnjena ambalaža ispire se korišćenjem postupka trostrukog ispiranja ili ispiranja pod pritiskom pri čemu se ispirak dodaje u rezervoar prskalice, a ambalažu izbušiti na tri mesta (KOEX ,PET). Kada je moguće vršiti reciklažu umesto odlaganja i spaljivanja. Nerecikliran otpad odložiti u skladu sa propisima kojima se uređuje ambalaža i ambalažni otpad t.j. lageruju se na adekvatno obezbeđeno mesto do prikupljanja istog od strane ovlašćenih firmi.

**Skladištenje:** Sredstvo za zaštitu bilja skladištiti u originalnom zatvorenom pakovanju, u posebnoj prostoriji, na tamnom mestu sa dobrom ventilacijom na temperaturi od 0 – 30°C, odvojeno od hrane i pića, stočne hrane, predmeta za opštu upotrebu, van domašaja dece i pod ključem. Sredstvo mora biti odvojeno od potencijalnih izvora

paljenja (lako zapaljivi i eksplozivni materijali) uz zabranu pušenja u skladištu. Prodaja dozvoljena samo u originalnom pakovanju proizvođača.

**Distribucija sredstva za zaštitu bilja:** Sredstvo za zaštitu bilja se može distribuirati preko veletrgovina, poljoprivrednih apoteka i poljoprivrednih zadruga uz strogu zabranu korisnika da ponovo koriste ambalažu sredstava za zaštitu bilja ili da tu ambalažu koriste u neke druge svrhe.

**Garancija kvaliteta proizvoda:** Konstantnim ispitivanjima je dokazano da je proizvod pogodan za preporučene svrhe, uz pridržavanje uputstva za primenu. Proizvođač garantuje za kvalitet sredstva dok je u originalnoj ambalaži! Obzirom da se skladištenje i primena nalaze van našeg uticaja i da mi ne možemo predvideti sve okolnosti koje na to utiču, isključujemo svaku odgovornost za eventualne štete od nepravilnog skladištenja i primene.

® zaštićeno trgovačko ime firme NUFARM

22901/0916/RS/R